ΟΔΗΓΙΑ ΤΟΥ ΣΥΜΒΟΥΛΙΟΥ της 30ής Ιουνίου 1982 σχετικά με ορισμένα προϊόντα τα οποία χρησιμοποιούνται στη διατροφή των ζώων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η ζωική παραγωγή κατέχει πολύ σημαντική θέση στη γεωργία της Κοινότητος και ότι τα ικανοποιητικά αποτελέσματα εξαρτώνται κατά μεγάλο μέρος από τη χρησιμοποίηση καταλλήλων και καλής ποιότητας ζωοτροφών-

ότι μία ρύθμιση στον τομέα των ζωοτροφών είναι ουσιώδης παράγων για την αύξηση της γεωργικής παραγωγικότητας-

ότι η κατανάλωση των πρωτεϊνών των ζωοτροφών δεν έπαυσε να αυξάνεται στην Κοινότητα λόγω των συνεχώς αυξανομένων αναγκών της κτηνοτροφίας της-

ότι η αύξηση αυτή της ζητήσεως συνοδεύτηκε, κατά τα τελευταία χρόνια, από αισθητή πτώση της προσφοράς στην παγκόσμια αγορά των πρωτεϊνικών ζωοτροφών-

ότι η έλλειψη αυτή οδήγησε τη βιομηχανία ζωοτροφών στην αναζήτηση προϊόντων υποκαταστάσεως τα οποία εγγυώνται την εξασφάλιση του εφοδιασμού της-

ότι, στο μέτρο που τα Κράτη μέλη διαθέτουν ήδη ορισμένες νομοθετικές, κανονιστικές ή διοικητικές διατάξεις σχετικά με τα προϊόντα αυτά, οι διατάξεις αυτές αποκλίνουν από τις ουσιώδεις αρχές- ότι από το γεγονός αυτό έχουν άμεση επίπτωση στη θέσπιση και τη λειτουργία της κοινής αγοράς και ότι πρέπει να εναρμονισθούν-

ότι, επειδή αυτά τα προϊόντα υποκαταστάσεως παράγονται σύμφωνα με τις νέες τεχνικές παρασκευής, πρέπει να ρυθμιστεί η διάθεση αυτών ως ζωοτροφές ή ως συστατικά ζωοτροφών στην Κοινότητα, ορίζοντας για κάθε μία από τις σχετικές ομάδες ποια προϊόντα επιτρέπονται και με ποιους όρους τα επιτρεπόμενα προϊόντα πρέπει να χρησιμοποιούνται-

ότι είναι αναγκαίο, πριν από την εγγραφή προϊόντος σε μία από τις σχετικές ομάδες, να εξασφαλίζεται ότι διαθέτει τα επιδιωκόμενα θρεπτικά συστατικά- ότι πρέπει επίσης να επαληθεύεται ότι, κατά τη σωστή χρήση τους, τα προϊόντα αυτά δεν έχουν δυσμενή επίδραση στην υγεία του ανθρώπου ή των ζώων ή το περιβάλλον και δεν βλάπτουν τον καταναλωτή, αλλοιώνοντας τα χαρακτηριστικά των ζωικών προϊόντων-

ότι, για να εξασφαλίζεται η τήρηση των θεμελιωδών αρχών που επιβάλλονται για την άδεια, πρέπει, όσον αφορά τα προϊόντα τα οποία ανήκουν σε ορισμένες ομάδες, να υποβάλλεται επισήμως φάκελος από το Κράτος μέλος- και ότι, για να διευκολύνεται η εξέταση των εν λόγω ουσιών, οι φάκελοι αυτοί πρέπει να συντάσσονται σύμφωνα με τις κοινές κατευθυντήριες γραμμές που πρέπει να θεσπίσει το Συμβούλιο το αργότερο κατά την ημερομηνία εφαρμογής της οδηγίας αυτής-

ότι πρέπει να επιτραπεί προσωρινά στα Κράτη μέλη να διατηρούν, μέχρι να ληφθεί για το θέμα αυτό κοινοτική απόφαση, τις εθνικές άδειες που έχουν παράσχει όσον αφορά τα προϊόντα τα οποία τώρα δεν αναφέρονται στο παράρτημα της οδηγίας αυτής ή όσον αφορά ορισμένα προϊόντα τα οποία ανταποκρίνονται, σε ορισμένες περιπτώσεις, σε άλλους όρους- ότι πάντως, στην περίπτωση των προϊόντων τα οποία παράγονται από ζύμες του γένους "Candida" και καλλιεργούνται σε n-αλκάνια, πρέπει να ληφθεί κοινοτική απόφαση μέσα σε προθεσμία δύο ετών από την κοινοποίηση της οδηγίας αυτής-

ότι, λόγω της άμεσης συμβολής τους σε πρωτεΐνες, οι μη πρωτεϊνικές αζωτούχες ενώσεις πρέπει να υπόκεινται στις διατάξεις της οδηγίας αυτής- και ότι πρέπει να τροποποιηθεί, κατά συνέπεια, η οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων(4), η οποία ρυθμίζει προσωρινά τη χρησιμοποίηση των προϊόντων της ομάδας αυτής, σε ότι αφορά τα παραρτήματα-

ότι η θρεπτική αξία των εν λόγω προϊόντων και το εάν είναι αβλαβή εξαρτώνται σε μεγάλο βαθμό από τα χαρακτηριστικά συνθέσεως, τους όρους χρησιμοποιήσεως ή τις μεθόδους παρασκευής των προϊόντων- ότι από το γεγονός αυτό κρίνεται απαραίτητο να προβλεφθούν, σε ορισμένες περιπτώσεις, υποχρεώσεις για σημειούμενες ενδείξεις για να προστατεύεται ο χρησιμοποιών από απάτες, και να χρησιμοποιεί όσον το δυνατόν καλύτερα τα προϊόντα που τίθενται στη διάθεσή του-

ότι πρέπει να μην εφαρμόζονται οι κοινοτικοί κανόνες στα εν λόγω προϊόντα και τις ζωοτροφές οι οποίες περιέχουν προϊόντα προοριζόμενα για εξαγωγή στις τρίτες χώρες, οι οποίες έχουν γενικά διαφορετικές ρυθμίσεις-

ότι για να εξασφαλισθεί, κατά τη διάθεση των προϊόντων αυτών ή των ζωοτροφών οι οποίες περιέχουν τα προϊόντα αυτά, η τήρηση των διατάξεων της οδηγίας αυτής τα Κράτη μέλη πρέπει να προβλέψουν κατάλληλους ελέγχους-

ότι αν ανταποκρίνονται στους όρους αυτούς τα προϊόντα, ή οι ζωοτροφές οι οποίες περιέχουν τα προϊόντα αυτά, μπορούν να υπόκεινται μόνο στους περιορισμούς εμπορίας που προβλέπονται στην οδηγία αυτή-

ότι είναι απαραίτητη κατάλληλη κοινοτική διαδικασία, αφενός για την προσαρμογή των διατάξεων του παραρτήματος και των κατευθυντηρίων γραμμών που ορίζονται για την υποβολή των σχετικών φακέλων για ορισμένα προϊόντα και, αφετέρου, για τη θέσπιση, ενδεχομένως, κριτηρίων συνθέσεως και καθαρότητας, καθώς και φυσικοχημικών και βιολογικών ιδιοτήτων των προϊόντων αυτών σε συνάρτηση με την εξέλιξη των επιστημονικών και τεχνικών γνώσεων-

ότι, για την εξασφάλιση όλων των αναγκαίων εγγυήσεων, η ακολουθούμενη κοινοτική διαδικασία πρέπει να προβλέπει, σε ορισμένες περιπτώσεις τροποποιήσεως του παραρτήματος, την υποχρεωτική γνωμοδότηση της Επιστημονικής Επιτροπής για τη Διατροφή των Ζώων και της Επιστημονικής Επιτροπής για τη Διατροφή του Ανθρώπου που ίδρυσε η Επιτροπή των Ευρωπαϊκών Κοινοτήτων-

ότι πρέπει να δοθεί η ευχέρεια στα Κράτη μέλη, όταν απειλείται η υγεία των ανθρώπων ή των ζώων, να αναστέλλουν προσωρινά την άδεια χρησιμοποιήσεως ενός προϊόντος ή να τροποποιούν τις διατάξεις οι οποίες ενδεχομένως έχουν ορισθεί γι'αυτό-

ότι, για να αποφεύγεται η καταχρηστική χρησιμοποίηση της ευχέρειας αυτής από Κράτος μέλος, πρέπει να αποφασίζονται οι τροποποιήσεις του παραρτήματος σύμφωνα με επείγουσα κοινοτική διαδικασία και βάσει των δικαιολογητικών εγγράφων-

ότι, για τη διευκόλυνση της εφαρμογής της οδηγίας αυτής, πρέπει να εφαρμόζεται διαδικασία στενής συνεργασίας μεταξύ των Κρατών μελών και της Επιτροπής των Ευρωπαϊκών Κοινοτήτων στα πλαίσια της Μόνιμης Επιτροπής για τις Ζωοτροφές, που ιδρύθηκε από την απόφαση 70/372/ΕΟΚ(5),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η οδηγία αυτή αφορά τα προϊόντα που παρασκευάζονται με ορισμένες τεχνικές διεργασίες, λόγω της άμεσης ή της έμμεσης συμβολής τους σε πρωτεΐνες, και διατίθενται μέσα στην Κοινότητα ως ζωοτροφές ή ενσωματωμένα σε ζωοτροφές.

2. Η οδηγία αυτή εφαρμόζεται χωρίς να θίγει τις κοινοτικές διατάξεις που αφορούν:

α) τις πρόσθετες ύλες στη διατροφή των ζώων-

β) τον καθορισμό μέγιστου ορίου περιεκτικότητας των ζωοτροφών σε ανεπιθύμητες ουσίες και προϊόντα-

γ) τον καθορισμό μέγιστων ορίων περιεκτικότητας για τα κατάλοιπα εντομοκτόνων πάνω ή μέσα στα προϊόντα που προορίζονται να καταναλωθούν από ανθρώπους ή ζώα-

δ) την εμπορία των απλών και των σύνθετων ζωοτροφών-

ε) την παρουσία παθογόνων μικροοργανισμών στις ζωοτροφές.

Άρθρο 2

Οι ορισμοί που προβλέπονται από το άρθρο 2 της οδηγίας 70/524/ΕΟΚ εφαρμόζονται στην οδηγία αυτή.

Άρθρο 3

1. Τα Κράτη μέλη διατάσσουν ότι οι ζωοτροφές που ανήκουν σε μια από τις ομάδες προϊόντων οι οποίες απαριθμούνται στο παράρτημα ή που περιέχουν παρόμοια προϊόντα μπορούν να διατεθούν στην αγορά μόνο αν:

α) το εν λόγω προϊόν περιέχεται στο παράρτημα-

β) καλύπτονται οι ενδεχόμενοι όροι του παραρτήματος.

2. Στην περίπτωση πρακτικών δοκιμών ή για επιστημονικούς λόγους, τα Κράτη μέλη μπορούν να προβλέπουν εξαιρέσεις από τις διατάξεις της παραγράφου 1, με την προϋπόθεση ότι πραγματοποιείται ικανοποιητικός επίσημος έλεγχος.

Άρθρο 4

1. Κατά παρέκκλιση του άρθρου 3 παράγραφος 1 και μέχρι να ληφθεί απόφαση σύμφωνα με το άρθρο 6, τα Κράτη μέλη μπορούν να διατηρούν τις άδειες που έχουν χορηγηθεί στο έδαφός τους:

α) πριν από την ημερομηνία εφαρμογής της οδηγίας αυτής όσον αφορά τα προϊόντα που δεν περιλαμβάνονται στις ομάδες προϊόντων του παραρτήματος, εκτός από τα προϊόντα τα οποία παράγονται από ζύμες γένους "Candida" και καλλιεργούνται σε n-αλκάνια-

β) πριν από την κοινοποίηση της οδηγίας αυτής όσον αφορά, αφενός τα προϊόντα τα οποία παράγονται από ζύμες του γένους "Candida" και καλλιεργούνται σε n-αλκάνια και, αφετέρου, τα προϊόντα που απαριθμούνται στο παράρτημα, στο σημείο 1.2.1, και τα οποία ανταποκρίνονται σε όρους διαφορετικούς από τους όρους του παραρτήματος.

2. Τα Κράτη μέλη κοινοποιούν στα άλλα Κράτη μέλη και την Επιτροπή τον κατάλογο των προϊόντων που γίνονται δεκτά στο έδαφός τους, σύμφωνα με την παράγραφο 1.

Άρθρο 5

1. Με την επιφύλαξη των διατάξεων για τις σημειούμενες ενδείξεις που εφαρμόζονται στις απλές και τις σύνθετες ζωοτροφές, τα Κράτη μέλη ορίζουν ότι τα προϊόντα του παραρτήματος μπορούν να διατεθούν ως ζωοτροφές ή μπορούν να ενσωματώνονται στις ζωοτροφές μόνο αν στη συσκευασία, το δοχείο ή την ετικέτα τους, αναγράφονται οι ενδείξεις που τυχόν προβλέπει το παράρτημα.

2. Τα Κράτη μέλη ορίζουν ότι οι ενδείξεις που αναφέρονται στην παράγραφο 1 αναγράφονται σε συνοδευτικό έγγραφο, αν πρόκειται για εμπορεύματα τα οποία διατίθενται στην αγορά χύμα.

Άρθρο 6

1. Οι μελλοντικές τροποποιήσεις του παραρτήματος, λόγω της εξελίξεως των επιστημονικών ή τεχνικών γνώσεων, θεσπίζονται σύμφωνα με τη διαδικασία του άρθρου 13. Προς το σκοπό αυτόν και όσον αφορά τα προϊόντα που αναγράφονται στο παράρτημα, σημεία 1.1 και 1.2, η Επιτροπή ζητά τη γνώμη της Επιστημονικής Επιτροπής για τη Διατροφή των Ζώων και της Επιστημονικής Επιτροπής για τη Διατροφή του Ανθρώπου.

Πάντως, όσον αφορά τα προϊόντα που παράγονται από ζύμες του γένους "Candida" και καλλιεργούνται σε n-αλκάνια, λαμβάνονται αποφάσεις σύμφωνα με τη διαδικασία του άρθρου 13, μέσα σε δύο χρόνια από την κοινοποίηση της οδηγίας αυτής και ύστερα από συνεννόηση με την Επιστημονική Επιτροπή για τη Διατροφή των Ζώων και την Επιστημονική Επιτροπή για τη Διατροφή του Ανθρώπου.

2. Για την τροποποίηση του παραρτήματος τηρούνται οι ακόλουθες αρχές:

Α. Ένα προϊόν εγγράφεται στο παράρτημα μόνο αν

α) έχει θρεπτική αξία για τα ζώα, λόγω της συμβολής του σε άζωτο ή πρωτεΐνες-

β) κατά την ορθολογική χρησιμοποίησή του, δεν έχει δυσμενή επίδραση στην υγεία του ανθρώπου ή των ζώων ή το περιβάλλον και δεν βλάπτει τον καταναλωτή, αλλοιώνοντας τα χαρακτηριστικά των ζωικών προϊόντων-

γ) η παρουσία του στις ζωοτροφές είναι δυνατόν να ελεγχθεί.

Β. Ένα προϊόν διαγράφεται από το παράρτημα, αν δεν εκπληρώνει έναν από τους όρους του σημείου Α.

3. Τα κριτήρια που επιτρέπουν το χαρακτηρισμό των προϊόντων στα οποία αναφέρεται η οδηγία αυτή, και ιδίως τα κριτήρια συνθέσεως και καθαρότητας, καθώς και οι φυσικοχημικές και βιολογικές ιδιότητες, μπορούν να καθοριστούν σύμφωνα με τη διαδικασία του άρθρου 13, ανάλογα με τις επιστημονικές και τεχνικές γνώσεις.

Άρθρο 7

1. Τα Κράτη μέλη φροντίζουν ώστε να διαβιβάζεται επίσημα φάκελος προς τα Κράτη μέλη, την Επιτροπή και στα μέλη των επιστημονικών επιτροπών που ιδρύει η Επιτροπή, αν ζητείται η γνώμη τους, ώστε να εξασφαλίζεται ότι τα προϊόντα των σημείων 1.1 και 1.2 του παραρτήματος ανταποκρίνονται στις αρχές του άρθρου 6 παράγραφος 2. Ο φάκελος αυτός πρέπει να ανταποκρίνεται στις διατάξεις της παραγράφου 2 του άρθρου αυτού.

2. Με πρόταση της Επιτροπής, το Συμβούλιο θεσπίζει τις κατευθυντήριες γραμμές σύμφωνα με τις οποίες πρέπει να συντάσσονται οι φάκελοι που αναφέρονται στην παράγραφο 1, έτσι ώστε οι κατευθυντήριες αυτές γραμμές να μπορούν να τεθούν σε εφαρμογή το αργότερο κατά την ημερομηνία εφαρμογής της οδηγίας αυτής.

Οι τροποποιήσεις που θα επέλθουν μεταγενέστερα στις κατευθυντήριες γραμμές, λόγω της εξέλιξης των επιστημονικών ή τεχνικών γνώσεων, θεσπίζονται σύμφωνα με τη διαδικασία που προβλέπεται στο άρθρο 13.

3. Τα Κράτη μέλη και η Επιτροπή, καθώς και οι άλλοι αποδέκτες του φακέλου που αναφέρονται στην παράγραφο 1, φροντίζουν, μετά από αιτιολογημένη αίτηση του ενδιαφερομένου, να τηρηθούν εμπιστευτικές οι πληροφορίες, η διάδοση των οποίων θα μπορούσε να θίξει τα δικαιώματα βιομηχανικής ή εμπορικής ιδιοκτησίας.

Δεν μπορούν να υπαχθούν στο βιομηχανικό ή εμπορικό απόρρητο:

- οι ονομασίες και η σύνθεση του προϊόντος, η ένδειξη ενδεχομένως του υποστρώματος και του μικροοργανισμού,

- οι φυσικοχημικές και βιολογικές ιδιότητες του προϊόντος,

- η ερμηνεία των φαρμακολογικών, τοξικολογικών και οικοτοξικολογικών δεδομένων,

- οι μέθοδοι αναλύσεως για τον έλεγχο της παρουσίας του προϊόντος στις ζωοτροφές.

Άρθρο 8

1. Αν ένα Κράτος μέλος διαπιστώσει, με βάση λεπτομερές αιτιολογικό, σύμφωνα με νέα στοιχεία ή με νέα εκτίμηση των υπαρχόντων στοιχείων που προέκυψαν μετά την έκδοση της οδηγίας αυτής, ότι ένα από τα προϊόντα που απαριθμούνται στο παράρτημα ή η χρήση του υπό τους όρους που έχουν ενδεχομένως οριστεί παρουσιάζει κίνδυνο για την υγεία του ανθρώπου ή των ζώων, παρ' όλο που είναι σύμφωνο με τις διατάξεις της οδηγίας αυτής, το Κράτος μέλος αυτό μπορεί προσωρινά να αναστείλει ή να περιορίσει την εφαρμογή των διατάξεων αυτών στο έδαφός του. Τότε, ενημερώνει αμέσως σχετικά τα άλλα Κράτη μέλη και την Επιτροπή, διευκρινίζοντας τους λόγους που δικαιολογούν την απόφασή του.

2. Η Επιτροπή εξετάζει, το ταχύτερο, τους λόγους που επικαλείται το ενδιαφερόμενο Κράτος μέλος και ζητά τη γνώμη των Κρατών μελών στα πλαίσια της Μόνιμης Επιτροπής για τις Ζωοτροφές, και μετά γνωμοδοτεί χωρίς καθυστέρηση και παίρνει τα κατάλληλα μέτρα.

3. Εάν η Επιτροπή κρίνει ότι τροποποιήσεις της οδηγίας αυτής είναι απαραίτητες για να αντισταθμιστούν οι δυσκολίες που αναφέρονται στην παράγραφο 1, και να εξασφαλιστεί η προστασία της υγείας των ανθρώπων και των ζώων, θέτει σε κίνηση τη διαδικασία του άρθρου 14 για τη θέσπιση τροποποιήσεων. Στην περίπτωση αυτή, το Κράτος μέλος που θέσπισε μέτρα διαφυλάξεως μπορεί να τα διατηρήσει μέχρι να αρχίσουν να ισχύουν οι τροποποιήσεις αυτές.

Άρθρο 9

Για τη διάθεση στην αγορά μεταξύ των Κρατών μελών, οι ενδείξεις που αναφέρονται στο άρθρο 5 συντάσσονται σε μία τουλάχιστον από τις επίσημες γλώσσες της χώρας προορισμού.

Άρθρο 10

Τα Κράτη μέλη φροντίζουν ώστε οι ζωοτροφές που ανταποκρίνονται στις διατάξεις της οδηγίας αυτής να υπόκεινται, όσον αφορά την παρουσία των προϊόντων που απαριθμούνται στο παράρτημα και τις σημειούμενες ενδείξεις, μόνο στους περιορισμούς διαθέσεως που προβλέπει η οδηγία αυτή.

Άρθρο 11

Τα Κράτη μέλη φροντίζουν ώστε τα ζωικά προϊόντα να μην υπόκεινται σε κανέναν περιορισμό εμπορίας εξαιτίας της εφαρμογής της οδηγίας αυτής.

Άρθρο 12

Κατά τη διάθεση των ζωοτροφών, τα Κράτη μέλη παίρνουν κάθε πρόσφορο μέτρο ώστε να πραγματοποιείται, τουλάχιστον με δειγματοληψία, ο επίσημος έλεγχός τους όσον αφορά την τήρηση των διατάξεων της οδηγίας αυτής.

Άρθρο 13

1. Στην περίπτωση που γίνεται αναφορά στη διαδικασία που ορίζει το άρθρο αυτό, η Μόνιμη Επιτροπή για τις Ζωοτροφές, αποκαλούμενη στο εξής η "επιτροπή", συγκαλείται από τον πρόεδρό της είτε με δική του πρωτοβουλία είτε μετά από αίτηση του αντιπροσώπου Κράτους μέλους.

2. Ο αντιπρόσωπος της Επιτροπής των Ευρωπαϊκών Κοινοτήτων υποβάλλει στην επιτροπή σχέδιο των μέτρων που πρέπει να ληφθούν. Η επιτροπή γνωμοδοτεί σχετικά με το σχέδιο αυτό σε προθεσμία που μπορεί να ορίσει ο πρόεδρος σε συνάρτηση με το κατά πόσο το θέμα που εξετάζεται είναι επείγον. Αποφασίζει με πλειοψηφία σαράντα πέντε ψήφων, λαμβάνοντας υπόψη ότι οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.

3. α) Η Επιτροπή των Ευρωπαϊκών Κοινοτήτων θεσπίζει τα προτεινόμενα μέτρα όταν συμφωνούν με τη γνώμη της επιτροπής.

β) Στην περίπτωση που τα προτεινόμενα μέτρα δεν συμφωνούν με τη γνώμη της επιτροπής, ή αν δεν έχει γίνει γνωμοδότηση, η Επιτροπή των Ευρωπαϊκών Κοινοτήτων υποβάλλει, χωρίς καθυστέρηση, πρόταση στο Συμβούλιο σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

γ) Εάν, μετά την παρέλευση προθεσμίας τριών μηνών από την ημερομηνία υποβολής της προτάσεως στο Συμβούλιο, το Συμβούλιο δεν έχει αποφασίσει, τα μέτρα που προτάθηκαν θεσπίζονται από την Επιτροπή των Ευρωπαϊκών Κοινοτήτων, εκτός από την περίπτωση που το Συμβούλιο έχει απορρίψει τα μέτρα με απλή πλειοψηφία.

Άρθρο 14

1. Στην περίπτωση που γίνεται αναφορά στη διαδικασία που ορίζει το άρθρο αυτό, η επιτροπή συγκαλείται από τον πρόεδρό της, είτε με δική του πρωτοβουλία είτε μετά από αίτηση του αντιπροσώπου Κράτους μέλους.

2. Ο αντιπρόσωπος της Επιτροπής των Ευρωπαϊκών Κοινοτήτων υποβάλλει στην επιτροπή σχέδιο των μέτρων που πρέπει να ληφθούν. Η επιτροπή γνωμοδοτεί σχετικά με το σχέδιο αυτό σε προθεσμία δύο ημερών. Αποφασίζει με την πλειοψηφία σαράντα πέντε ψήφων, λαμβάνοντας υπόψη ότι οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.

3. α) Η Επιτροπή των Ευρωπαϊκών Κοινοτήτων θεσπίζει τα προτεινόμενα μέτρα όταν συμφωνούν με τη γνώμη της επιτροπής.

β) Στην περίπτωση που τα προτεινόμενα μέτρα δεν συμφωνούν με τη γνώμη της επιτροπής ή αν δεν έχει γίνει γνωμοδότηση, η Επιτροπή των Ευρωπαϊκών Κοινοτήτων υποβάλλει, χωρίς καθυστέρηση, πρόταση στο Συμβούλιο σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

γ) Εάν, μετά την παρέλευση προθεσμίας 15 ημερών από την ημερομηνία υποβολής της προτάσεως στο Συμβούλιο, το Συμβούλιο δεν έχει αποφασίσει, τα μέτρα που προτάθηκαν θεσπίζονται από την Επιτροπή των Ευρωπαϊκών Κοινοτήτων, εκτός από την περίπτωση που το Συμβούλιο έχει απορρίψει τα μέτρα με απλή πλειοψηφία.

Άρθρο 15

Στο παράρτημα I μέρος Κ και στο παράρτημα II μέρος Δ β της οδηγίας 70/524/ΕΟΚ διαγράφεται κάθε αναφορά στα μη πρωτεϊνικά αζωτούχα συστατικά.

Άρθρο 16

Η οδηγία αυτή δεν εφαρμόζεται στις ζωοτροφές για τις οποίες μία τουλάχιστον κατάλληλη ένδειξη αποδεικνύει ότι προορίζονται για εξαγωγή σε τρίτες χώρες.

Άρθρο 17

Δύο χρόνια μετά την κοινοποίηση της οδηγίας αυτής, τα Κράτη μέλη θέτουν σε ισχύ τις νομοθετικές, κανονιστικές ή διοικητικές διατάξεις που είναι αναγκαίες για την ευθυγράμμισή τους με την οδηγία αυτή. Αμέσως πληροφορούν σχετικά την Επιτροπή.

Άρθρο 18

Η παρούσα οδηγία απευθύνεται στα Κράτη μέλη.

Έγινε στο Λουξεμβούργο, στις 30 Ιουνίου 1982.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. C 197 της 18. 8. 1977, σ. 3.

(2) ΕΕ αριθ.C 63 της 13. 3. 1978, σ. 53.

(3) ΕΕ αριθ. C 84 της 8. 4. 1978, σ. 4.

(4) ΕΕ αριθ. L 270 της 14. 12. 1970, σ. 1.

(5) ΕΕ αριθ. L 170 της 3. 8. 1970, σ. 1.

ΠΑΡΑΡΤΗΜΑ

"" ID="1">1. Πρωτεϊνικά προϊόντα μικροοργανισμών που ανήκουν στις ακόλουθες ομάδες:" ID="1">1.1. Βακτήρια"> ID="1">1.2. Ζύμες:

1.2.1. Ζύμες που καλλιεργούνται σε ζωικά ή φυτικά υποστρώματα> ID="2" ACCV="1.2.3">Όλες οι ζύμες

- που λαμβάνονται από τους μικροοργανισμούς και τα υποστρώματα των στηλών 3 και 4> ID="3" ACCV="1.3.4">Saccharomyces cerevisiae, Saccharomyces carlsbergiensis,

Kluyveromyces lactis, Kluyveromyces fragilis> ID="4" ACCV="1.4.5">Μελάσσες, όξος σιτηρά και αμυλώδη προϊόντα, χυμοί φρούτων, ορός γάλακτος, γαλακτικό οξύ, προϊόντα υδρολύσεως φυτικών ινών> ID="5">-> ID="6" ACCV="1.5.6">όλα τα ζωικά είδη"> ID="2">- και των οποίων τα κύτταρα έχουν θανατωθεί"> ID="1">1.2.2. Ζύμες που καλλιεργούνται, σε άλλα υποστρώματα, εκτός από όσα αναφέρονται στο σημείο 1.2.1"> ID="1">1.3. Φύκη> ID="2">-> ID="3">-"> ID="1">1.4. Κατώτεροι μύκητες"" ID="1">2. Αζωτούχες μη πρωτεϊνικές ενώσεις και ανάλογα προϊόντα των ακόλουθων ομάδων:" ID="1">2.1 Ουρία και παράγωγά της:> ID="2">2.1.1. Ουρία> ID="3">CO(HN2)2> ID="4">-> ID="5" ASSV="4" ACCV="4.4.5">Ελάχιστη καθαρότητα 98 %> ID="6" ASSV="4" ACCV="4.5.6">Μηρυκαστικά από την αρχή του μηρυκασμού> ID="7">Δήλωση στην ετικέτα ή τη συσκευασία των σύνθετων ζωοτροφών:

- ονομασία του προϊόντος και, ενδεχομένως, η περιεκτικότητα της σύνθετης ζωοτροφής σ'αυτό, αν υπάρχουν επίσημες αναλυτικές μέθοδοι"> ID="2">2.1.2. Διουρία> ID="3">C2H5O2N3> ID="4">-"> ID="2">2.1.3. Φωσφορική ουσία> ID="3">CO(NH2)2H3PO4> ID="4">-"> ID="2">2.1.4. Διουρεδοϊσοβουτάνιο> ID="3">(CH3)2-CH-CH-(NHCONH2)2> ID="4">-"> ID="7">- μέρος του αζώτου που χορηγείται από την ή τις μη πρωτεϊνικές αζωτούχες ενώσεις, εκφρασμένο σε πρωτεϊνικό ισοδύναμο

- κατάλληλος τρόπος χρήσεως ο οποίος να περιλαμβάνει κυρίως τα ζώα για τα οποία προορίζεται η ζωοτροφή, καθώς και τη συνολική μέγιστη επιτρεπτή περιεκτικότητα του ημερήσιου σιτηρεσίου σε μη πρωτεϊνικό άζωτο"> ID="1" ASSV="4">2.2. Αμινοξέα και ανάλογα προϊόντα> ID="2">2.2.1. D,L-μεθειονίνη> ID="3">CH3S(CH2)2-CH(NH2)-COOH> ID="4">-> ID="5" ASSV="4" ACCV="4.4.5">Ελάχιστη καθαρότητα 98 %> ID="6" ASSV="4" ACCV="4.5.6">Όλα τα ζωικά είδη> ID="7">-"> ID="2">2.2.2. L-λυσίνη> ID="3">NH2-(CH2)4-CH(NH2)-COOH> ID="4">-> ID="7">-"> ID="2">2.2.3. Υδροχλωρική L-λυσίνη> ID="3">NH2-(CH2)4-CH(NH2)-COOH.HCL> ID="4">-> ID="7">-"> ID="2">2.2.4. Υδροξυλιομένο ανάλογο της D,L-μεθειονίνης> ID="3">(CH3-S-(CH2)2-CH(OH)-COO)2Ca> ID="4">-> ID="7">-""